Diari Oficial de la Generalitat Valenciana


Sumari del DOGV 8896, del 02-09-2020 (2020/6877)

RESOLUCIÓ de 20 d'agost de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 81/18-EAE Dénia, Xàbia, Ondara, Pedreguer i Gata de Gorgos.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8896

Data del DOGV
:   02-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6877


Data del document
:   20-08-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Xàbia
    * Gata de Gorgos
    * Dénia
    * Ondara
    * Pedreguer
    * impacte ambiental

RESOLUCIÓ de 20 d'agost de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 81/18-EAE Dénia, Xàbia, Ondara, Pedreguer i Gata de Gorgos. [2020/6877]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 81/18-EAE Dénia, Xàbia, Ondara, Pedreguer i Gata de Gorgos.  
  
«Informe ambiental i territorial estratègic  
Tràmit: Avaluació ambiental de la revisió del Pla de prevenció d'incendis forestals del Parc Natural del Montgó  
Promotor: Direcció General de Prevenció d'Incendis Forestals  
Autoritat substantiva: Conselleria d'Agricultura, Medi Ambient, Canvi Climàtic i Desenvolupament Rural  
Localització: Els termes municipals de Dénia, Xàbia, Ondara, Pedreguer i Gata de Gorgos (Alacant).  
Expedient: 081-2018-EAE  
  
La Comissió d'Avaluació Ambiental, en la sessió celebrada el 31 d'octubre de 2019, va adoptar l'acord següent:  
Vista la proposta d'informe ambiental i territorial estratègic de la revisió del Pla de prevenció d'incendis forestals del Parc Natural del Montgó en diferents municipis de la província d'Alacant, en els termes següents:  
El dia 21 de desembre de 2018 es va rebre de la Direcció General de Prevenció d'Incendis Forestals una sol·licitud d'inici de l'avaluació ambiental i territorial estratègica de la revisió del Pla de prevenció d'incendis forestals (PPFI) del Parc Natural del Montgó en els termes municipals de Dénia, Xàbia, Ondara, Pedreguer i Gata de Gorgos (Alacant).  
  
Documentació aportada  
El dia 21 de desembre de 2018 es va rebre de la Direcció General de Prevenció d'Incendis Forestals la documentació següent en format digital: esborrany de la revisió del pla, document inicial estratègic, documentació del pla vigent, informe del procediment de revisió i pla.  
  
La documentació aportada s'ajusta al que s'estableix en l'article 50 de la Llei 5/2014 d'ordenació del territori, urbanisme i paisatge de la Comunitat Valenciana (LOTUP).  
  
Planejament vigent  
El Parc Natural del Montgó disposa d'un pla bàsic de prevenció d'incendis, aprovat per Resolució de 4 de juny de 2006, del conseller de Territori i Habitatge.  
A continuació es resumeixen les actuacions que comprén el PPIF vigent i les de la revisió d'aquest:  
  
PPIF VIGENT REVISIÓ PPIF  
Comprén 64 actuacions (3 en el Pla general, 36 en el Pla de prevenció de causes i 25 en el Pla d'infraestructures).  
  
Pla de prevenció de causes  
- Actuacions 1.1 i 1.2: L'elaboració dels plans locals de prevenció d'incendis forestals. Aquesta alternativa comprén 22 actuacions (12 en el Pla de prevenció de causes i 10 en el Pla d'infraestructures), i un apartat de seguiment i control de l'execució de les actuacions.  
  
Pla de prevenció de causes  
- Actuacions 1.1 i 1.2: La difusió de les normes de prevenció d'incendis per mitjà de jornades de formació i de difusió a través de fullets i multimèdia.  
- Actuacions 2.1, 2.3, 2.4, 3.2, 3.5, 5.1, 6.1 i 8.1: La incorporació a la legislació sectorial del PN de normes de prevenció d'incendis forestals.  
- Actuació 2.2: El disseny de cartells per a àrees d'esplai (actualment ja dissenyats).  
- Actuació 3.1: La realització d'un inventari dels habitatges que poden disposar de paellers o fumerals a menys de 500 metres de vegetació natural o seminatural, descartada per ser quasi inviable (des del parc es va informar que es tracta de centenars d'habitatges).  
- Actuació 3.3, 4.4, 4.5 i 4.6: La col·laboració i seguiment de l'ús d'alternatives diferents del foc per a l'eliminació de restes vegetals.  
- Actuacions 3.4, 3.6 i 3.7, i actuacions 3.8 i 3.10: Divulgació i ajudes per a adaptar fumerals i paellers privats a les normes de seguretat i comunicacions a propietaris sobre normes de prevenció i ús del foc.  
- Actuació 3.9: Amollonament del parc natural.  
- Actuació 4.1: Revisió o elaboració dels plans de crema.  
- Actuacions 4.2 i 4.3: Construcció de cremadors.  
- Actuacions 6.2, 6.3.1, 6.3.2 i 6.3.3: El disseny i la impressió de fullets divulgatius.  
- Actuacions 6.4, 6.5: Jornades formatives.  
- Actuació 7.1: Eliminació de punts d'abocament no controlats, com a responsabilitat dels ajuntaments.  
- Actuació 8.2: Aplicació de l'article 31 del PORN sobre soterrament de línies elèctriques.  
- Actuacions 9.1, 9.2 i 9.3: Actuacions relacionades amb la vigilància, principalment de formació del personal.  
Pla d'infraestructures  
  
- Actuació 1.1: Redacció de l'avantprojecte d'infraestructures de prevenció d'incendis.  
- Actuacions 2.1, 2.2, 2.3, 2.4 i 2.5: Actuacions relatives a àrees de tallafocs.  
- Actuacions 3.1 i 3.2: Actuacions relatives a actuacions en la xarxa viària.  
- Actuacions 4.1 a 4.7: Actuacions relatives a actuacions en la xarxa hídrica. - Actuació 2.1: La revisió o elaboració dels plans locals de crema.  
- Actuació 2.2: Foment de l'ús d'alternatives diferents del foc per a l'eliminació de restes vegetals.  
- Actuació 3.1: El disseny i instal·lació de cartells informatius del risc de llançar puntes de cigarret.  
- Actuació 3.2: El control de la vegetació en cunetes i servituds de pas de les vies de comunicació.  
- Actuació 3.3: El foment de l'adequació o manteniment de les línies elèctriques.  
- Actuació 4.1: El foment de la redacció/revisió dels plans locals de prevenció d'incendis forestals dels municipis del parc natural i que han d'elaborar els ajuntaments.  
- Actuació 5.1: Les tasques de vigilància i detecció d'incendis forestals establits en el Pla de vigilància preventiva d'incendis forestals de la Comunitat Valenciana.  
- Actuació 5.2: Les ajudes al voluntariat per a la prevenció d'incendis forestals.  
- Inclou a més les actuacions 6.1 i 7.1, corresponents a l'actualització de la zonificació del risc d'incendi i a la revisió de la normativa sectorial del parc natural amb la finalitat de facilitar l'execució de les infraestructures de prevenció d'incendis del Pla de demarcació, en la mesura del possible.  
  
Pla d'infraestructures  
- Actuació 1.1: Elaboració d'un estudi sobre els punts estratègics de gestió de la vegetació per a la prevenció d'incendis forestals. Aquests punts són enclavaments on el comportament del foc canvia significativament i dificulten l'extinció. Indiquen la ubicació de les zones crítiques per a la prevenció d'incendis forestals, en les quals l'execució d'actuacions que disminuïsquen la vulnerabilitat enfront del foc de les masses forestals i n'augmenten la resiliència permet un control major d'un incendi potencial en la muntanya.  
- Actuacions 2.1 i 2.2: Execució i manteniment de les àrees de tallafocs incloses en el Pla de demarcació d'Altea.  
- Actuació 2.3: Actuacions silvícoles de millora de les formacions forestals en zones prioritàries per a disminuir la inflamabilitat.  
- Actuacions 5.1, 5.2, 5.3, 5.4 i 5.5: Actuacions relatives al manteniment de cultius incloent-hi també estudis, ajudes, seguiment i investigacions.  
- Actuacions 5.6 i 5.7: Actuacions relatives a l'aprofitament de llenyes.  
- Actuació 6.1: Incorporació a la legislació sectorial del PN de normes de prevenció d'incendis forestals.  
- Actuacions 6.2 i 6.3: Adequació de l'àrea recreativa del cap de Sant Antoni.  
 - Actuació 3.1: Adequació i manteniment de les pistes forestals incloses com a xarxa viària òptima en el Pla de demarcació d'Altea.  
- Actuacions 4.1 i 4.2: La instal·lació d'un hidrant i el manteniment de punts d'aigua inclosos en el Pla de demarcació d'Altea.  
- Actuació 5.1: Manteniment de cultius  
- Actuació 5.2: Foment de l'aprofitament de llenyes.  
- Actuació 6.1: Adequació d'àrees d'ús públic.  
  
Coordinació i seguiment  
  
  
En els dos casos s'inclou una programació econòmica i temporal de les actuacions, així com fitxes en les quals es descriuen com hauran de ser les actuacions.  
Àmbit del pla vigent.  
  
La demarcació forestal d'Altea disposa d'un pla de prevenció d'incendis forestals aprovat mitjançant la Resolució de 2 de juliol de 2013. El contingut d'actuacions d'infraestructures del PPIF vigent del parc inclou més actuacions que les previstes en el PPIF de la demarcació, al qual s'adapta la proposta de PPIF del parc.  
La Llei 11/1994, de 27 de desembre, d'espais naturals protegits de la Comunitat Valenciana, estableix en l'article 39 que aquests instruments han de contindre la programació d'un pla específic de prevenció d'incendis. En compliment de la mateixa llei, el Pla d'ordenació de recursos naturals del Montgó (Decret 180/2002) regula el Pla sectorial de prevenció d'incendis forestals per a l'àmbit del PORN en l'article 37, i el Pla rector d'ús i gestió del Parc Natural del Montgó, aprovat mitjançant el Decret 229/2007, de 23 de novembre, regula en l'article 7 el Pla sectorial de prevenció d'incendis forestals en l'àmbit del PRUG.  
  
Igualment disposa d'un pla d'ordenació dels recursos forestals (PORF) aprovat mitjançant la Resolució de 22 d'octubre de 2018. En aquest s'estableix que l'execució dels projectes i programes per a desenvolupar el PORF han d'incorporar les accions de prevenció d'incendis establides en el PPIF de la demarcació d'Altea.  
Objecte de la revisió  
La revisió té com a objectiu actualitzar les actuacions que engloba el PPIF, i per a fer-ho s'ha dut a terme una anàlisi del grau de compliment d'aquest, el resultat del qual es recull en la revisió del PPIF (en l'annex 1), a partir del qual s'han descartat algunes de les actuacions, bé per estar ja executades, o bé per haver-se considerat innecessàries o inviables al llarg de la vigència del pla.  
D'altra banda, s'ha tractat de simplificar el pla i englobar en una única actuació les actuacions senzilles que estaven dirigides a un mateix objectiu (per exemple, les actuacions 6.3.1, 6.3.2 i 6.3.3 del Pla de prevenció de causes, relatives al disseny i edició de fullets divulgatius, s'agrupen en una única actuació, l'actuació 1.2 del Pla de prevenció de causes, en la revisió). S'estableixen noves actuacions que es consideren necessàries.  
La revisió del pla té el contingut següent: s'estructura en un pla de prevenció de causes i un pla d'infraestructures, cadascun dels quals inclou actuacions destinades a previndre incendis forestals.  
  
Els principals canvis respecte del planejament actual són els següents:  
En el Pla de prevenció de causes (PPC):  
- L'agrupació de les actuacions relatives a jornades i difusió mitjançant fullets i la inclusió de la difusió multimèdia (actuacions 1.1 i 1.2).  
  
- L'agrupació d'actuacions encaminades a facilitar l'elaboració dels plans locals de cremes (actuació 2.1) i de prevenció d'incendis forestals (actuació 4.1), i el foment d'alternatives diferents del foc per a l'eliminació de restes vegetals (actuació 2.2), sense especificar únicament la creació de línies d'ajuda.  
- La inclusió d'actuacions relatives a la disminució de riscos d'incendis derivats de les infraestructures existents (actuacions 3.1, 3.2 i 3.3).  
- L'agrupació i implementació de les actuacions relatives a la vigilància i la detecció d'incendis, mitjançant la referència al Pla de vigilància preventiva de la CV (actuació 5.1) i la inclusió d'una actuació d'ajudes al voluntariat en prevenció d'incendis (actuació 5.2)  
  
- La inclusió de les actuacions d'actualització de la zonificació del risc d'incendis i modificació de la normativa sectorial del PN per a facilitar l'execució de les infraestructures de prevenció (actuacions 6.1 i 7.1)  
- L'exclusió de les actuacions relatives a:  
- incloure les normes de prevenció d'incendis en la normativa sectorial del PN,  
- fer un inventari d'habitatges a menys de 500 metres de vegetació natural i  
seminatural (a causa del gran nombre d'habitatges i la dificultat de realització, en relació amb la utilitat real),  
- l'amollonament del parc natural (per no tindre relació directa amb la prevenció d'incendis),  
- les ordres d'ajudes per a l'adequació de paellers i fumerals privats,  
- ajudes per a la construcció de cremadors,  
- l'eliminació de punts d'abocament no controlats, que realitzen els ajuntaments,  
- l'aplicació de l'article 31 del PORN (perquè ja hi ha aquesta actuació en el mateix PORN).  
En el Pla d'infraestructures (PI):  
- L'exclusió de les actuacions relatives, per haver inclòs les normes de prevenció d'incendis en la normativa sectorial del PN.  
- La inclusió de l'elaboració d'un estudi sobre els punts estratègics de gestió de la vegetació per a la prevenció d'incendis forestals (actuació 1.1).  
- L'execució d'actuacions silvícoles de millora de les formacions forestals en zones prioritàries definides pel parc natural (actuació 2.3).  
  
- L'agrupació de les actuacions relatives a cada tipus d'infraestructura (àrees tallafocs, xarxa viària i xarxa hídrica), com també les relatives a l'adequació de àrees recreatives, en una única actuació, que inclou tant l'execució com la redacció dels projectes (actuacions 2.1, 2.2, 3.1, 4.1 i 4.2, i 6.1).  
Referent a les infraestructures, es modifica el contingut de les actuacions respecte al PPIF de 2006, que preveia més actuacions de les que s'inclouen en el Pla de prevenció d'incendis de la demarcació d'Altea. Únicament s'inclouen en aquesta revisió aquelles que estableix aquest pla de demarcació. Un fet que suposa reduir les àrees de tallafocs en l'àmbit del parc.  
- L'agrupació en una única actuació de les actuacions destinades al manteniment i recuperació de cultius (actuació 5.1) i a l'aprofitament de llenyes (actuació 5.2).  
A més a més, com s'ha comentat anteriorment, s'introdueix un apartat relatiu a la coordinació i seguiment de les actuacions, en el qual queda també inclosa la possibilitat de celebrar reunions de prevenció d'incendis amb el parc natural (anterior actuació C del Pla general del PPIF.)  
Es preveu que el contingut del pla es desenvolupe durant els 10 anys següents des de la revisió.  
Del pla vigent es destaca el següent:  
- Vials: 26,07 km de condicionament.  
- Depòsits: 1 de nou i 28 hidrants nous.  
- Àrees de tallafocs: 64,47 km.  
La proposta de revisió de pla preveu, d'acord amb el que indica el DIE:  
- Vials: 35,8 km de condicionament.  
- Depòsits: Adequació o manteniment d'1 depòsit existent i un hidrant nou.  
- Àrees de tallafocs: 33,12 km.  
- Treballs silvícoles: 62,15 ha.  
En les fitxes de la proposta de pla s'indica sobre aquest tema el següent quant al foment d'execució i el manteniment d'àrees de tallafocs en terrenys: per a no gestionats per la Generalitat s'estima en 170,76 hectàrees, i en terrenys gestionats per la Generalitat 1,9 hectàrees.  
Per a la recuperació i/o manteniment fent ús de parcel·les agrícoles que contribuïsquen a la defensa contra incendis es preveuen 19,81 hectàrees.  
Àmbit de la proposta de revisió del pla.  
La superfície que abasta la revisió del pla és de 7.399,6 hectàrees, extensió que coincideix amb l'àmbit territorial del PORN del parc natural. L'àmbit del pla actual és de 6.200 hectàrees. La diferència consisteix en el fet que en la revisió s'ha inclòs tota la superfície del PORN, aproximadament 1.200 hectàrees més que l'àmbit actual. Es tracta de superfícies majoritàriament agrícoles o urbanitzades, que pel sud completen l'àmbit actual fins al riu de Xaló. Aquesta variació, encara que en superfície suposa 1.000 ha respecte de les característiques i ubicació del terreny, no s'estimen substancials.  
  
Justificació de la revisió  
D'acord amb el que s'indica en la documentació presentada, el termini previst per a la vigència de l'actual PPIF del parc natural ha conclòs (10 anys), per la qual cosa és necessari que siga revisat, de manera que es continue amb el treball de prevenció i s'establisquen quines actuacions del pla vigent es prorroguen i actualitzen i quines es descarten, així com la introducció de noves en funció de la necessitat o l'interés. Això s'ha efectuat després de dur a terme una anàlisi del nivell de compliment del pla vigent.  
Una gran part de les tipologies d'actuacions previstes en el pla vigent es mantenen en la revisió, si bé en alguns casos se n'ha efectuat una reagrupació. També s'hi introdueixen noves actuacions no previstes en el pla vigent, com per exemple: l'adaptació de la normativa del parc a les necessitats d'infraestructures del Pla de prevenció d'incendis forestals o l'actualització de la zonificació del risc d'incendi.  
  
El grau de compliment del pla vigent ascendeix a un 12,9 %. En relació amb el pla d'infraestructures, el grau de compliment ha sigut d'un 16,5 %.  
En la fase de revisió del pla s'han efectuat consultes a diversos organismes: Diputació d'Alacant, Iberdrola, Red Eléctrica, Direcció Territorial d'Alacant d'aquesta conselleria, director conservador i ajuntaments, i s'han rebut algunes respostes que s'han utilitzat per a determinar el plantejament de la revisió.  
A conseqüència de la reunió amb el director conservador del parc natural s'afigen o es puntualitzen algunes actuacions, de les quals es destaquen les següents:  
- S'afig l'execució de tractaments silvícoles.  
- S'afig la valoració econòmica de les àrees de cultiu que s'han de mantindre.  
- S'executarà un sol hidrant a la carretera de la Colònia.  
  
Consultes realitzades  
Per part de la Subdirecció General d'Avaluació Ambiental, s'ha sotmés a consultes la documentació inicial remesa, segons el que disposa l'article 51 LOTUP, amb la finalitat de determinar els efectes significatius en el medi ambient, d'acord amb els criteris exposats en l'annex VIII d'aquesta llei.  
Per això, tenint en consideració les característiques de la proposta de revisió del pla presentada i els aspectes ambientals en els quals pot incidir, es consulta a les administracions següents:  
  
Consulta Informe Administració consultada  
06/03/19 26/06/19 Servei d'Infraestructura Verda i Paisatge, Subdirecció General de Territori i Paisatge; Conselleria d'Habitatge, Obres Públiques i Vertebració del Territori.  
06/03/19 Servei d'Ordenació del Territori, Subdirecció General de Territori i Paisatge; Conselleria d'Habitatge, Obres Públiques i Vertebració del Territori.  
06/03/19 21/06/19 Subdirecció General de Medi Natural: Servei de Gestió d'Espais Naturals Protegits.  
06/03/19 18/04/19 Subdirecció General de Medi Natural: Servei de Vida Silvestre.  
06/03/19 06/08/19 Subdirecció General de Medi Natural: Servei d'Ordenació i Gestió Forestal.  
06/03/19 05/04/19 Subdirecció General d'Emergències; Agència de Seguretat i Resposta a les Emergències.  
06/03/19 Servei d'Explotació de Ports; Subdirecció General de Ports, Aeroports i Costes; Conselleria d'Habitatge, Obres Públiques i Vertebració del Territori.  
06/03/19 Subdirecció General de Mobilitat; Conselleria d'Habitatge, Obres Públiques i Vertebració del Territori.  
06/03/19 28/06/19 Confederació Hidrogràfica del Xúquer  
06/03/19 Demarcació de Carreteres de l'Estat  
06/03/19 Diputació d'Alacant  
07/03/19 Ajuntament de Xàbia  
07/03/19 27/03/19 Ajuntament de Dénia  
07/03/19 Ajuntament de Gata de Gorgos  
06/03/19 Ajuntament d'Ondara  
07/03/19 Ajuntament de Pedreguer  
07/03/19 Iberdrola, SAT  
07/03/19 Red Eléctrica, SAU  
07/03/19 Ecologistes en Acció  
 23/04/19 Informe d'enginyer agrícola de la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica.  
 22/07/19 Informe veterinari de la Direcció Territorial d'Alacant  
  
  
Els informes rebuts juntament amb l'informe ambiental i territorial estratègic (IATE) es publicaran en la pàgina web següent:   
www.agroambient.gva.es/eae  
- Subdirecció General del Medi Natural (data de recepció d'informes, 23.10.2019):  
- Servei de Vida Silvestre (18.04.2019): s'indica que no hi ha res a informar.  
- Servei d'Espais Naturals Protegits (21.06.2019): es conclou que el pla és compatible amb la normativa i se n'emet un informe favorable, i igualment respecte dels objectius i directrius de la normativa derivada de la Directiva 92/43/CEE, relativa a la conservació dels hàbitats naturals i fauna i flora silvestres.  
- Tècnic de la demarcació forestal de la Secció Forestal de la Direcció Territorial d'Alacant (06.08.2019): s'informa favorablement, atés que no se'n deriven efectes per al medi ambient en l'àmbit de les muntanyes i els assagadors.  
- Subdirecció General d'Emergències; Agència de Seguretat i Resposta a les Emergències (05.04.2019): fa referència a una sèrie d'errors en la documentació relatius a l'assignació de competències, legislació derogada i nom de serveis que han canviat.  
- Ajuntament de Dénia (27.03.2019): s'informa favorablement, i se suggereix respecte a les mesures de prevenció (actuació 5.1) que s'incloga la sensorització i que no sols siga vigilància amb voluntaris, sinó que siga complementada amb aquestes tecnologies.  
- Confederació Hidrogràfica del Xúquer (28/6/2019). Consideren que els efectes no seran significatius si en les actuacions futures s'estableixen les mesures corresponents de protecció ambiental i s'adverteix que aquelles actuacions que puguen afectar el domini públic hidràulic o les seues zones de protecció hauran de complir amb la legislació d'aigües vigent i sol·licitar les autoritzacions administratives corresponents.  
  
Servei d'Infraestructura Verda i Paisatge (26/6/2019): L'informe indica «?que el PPIF conté un pla de prevenció de causes i, especialment, un pla d'infraestructures en què s'inclouen les propostes que es volen dur a terme i que tindran influència sobre la infraestructura verda i sobre el paisatge, incloses algunes mesures d'integració paisatgista de caràcter genèric (encara que no es denominen com a tals).  
No obstant això, s'haurà de fer constar com a condició en les fitxes de l'annex 2 ?Programa d'actuació del Pla d'infraestructures- que, per al desenvolupament dels projectes indicats l'objecte dels quals siga l'execució d'elements que incidisquen sobre la infraestructura verda i paisatge, que el dit projecte ha de contindre l'instrument de paisatge corresponent, en aquest cas un estudi d'integració paisatgista: actuacions en àrees amb tallafocs i àrees d'esplai d'ús públic, manteniment de cultius, construcció de depòsits d'aigua i obertura de nous vials, tot això d'acord amb el que s'estableix en l'article 6.3 de la LOTUP esmentat anteriorment, així com l'article 6.4.b d'aquesta llei que estableix que els estudis d'integració paisatgística valoren els efectes sobre el caràcter i la percepció del paisatge de projecte i actuacions amb incidència en el paisatge, i estableixen mesures per a evitar o mitigar els possibles efectes negatius».  
  
Identificació i valoració dels possibles efectes sobre el medi ambient  
Segons el que estipula l'article 46.3 de la LOTUP, l'òrgan ambiental i territorial haurà de determinar, tenint en compte els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
Descripció de l'àmbit:  
L'àmbit del pla coincideix amb el del PORN del Parc Natural del Montgó (7.399,6 hectàrees).  
Destaca el relleu muntanyenc calcari cretàcic del Montgó amb orientació oest-est amb una altura màxima de 750 m, i que es prolonga a través d'una zona plana elevada fins als penya-segats del cap de Sant Antoni. Al nord i sud d'aquest relleu muntanyenc hi ha unes zones planes de materials terciaris al sud i quaternaris al nord, ocupades en gran part per les aglomeracions urbanes de Dénia i Xàbia.  
Aquestes zones planes estan en part ocupades per cultius de regadiu, cítrics, i de secà, ametlers i vinyes, amb capacitats d'ús agrícola de moderades a molt elevades.  
Respecte als llits fluvials destaca el riu de Xaló o de Gorgos, que constitueix la part del límit sud de l'àmbit, i el barranc de l'Hedra, que és tributari d'aquest.  
Es tracta d'una zona bioclimàticament termomediterrània, amb ombroclima subhumit (precipitació mitjana anual de 750 mm). En els relleus muntanyencs del Montgó domina la vegetació de pasturatges de fenàs (Brachypodium retusum) i com a matollars, els romerars o timonedes i, en menor mesura, els llentisclars (Pistacia lentiscus) amb margalló (Chamaerops humilis). En determinades zones es conserven pinedes de pi blanc (Pinus halepensis).  
Aquest relleu muntanyenc de gran rellevància paisatgística ha patit diversos incendis que han afectat en diferents moments la pràctica totalitat del paratge i que són responsables, en gran part, de l'estat actual de la vegetació, juntament amb l'escassetat de sòl i els pendents elevats.  
  
Entre els hàbitats destaquen: matolls arborescents de Juniperus spp. (5210), matolls arborescents de Laurus nobilis (5230\*) i els prats calcaris càrstics o basòfils de l'Alysso-Sedion albi.  
Respecte a la flora, convé destacar, entre altres, la silene d'Ifac (Silene hifacensis), el ginebre marí (Juniperus oxycedrus subsp. macrocarpa), el card sant (Carduncellus dianius), l'alfals arbori (Medicago citrina) o l'orquídia (Orchis corica).  
Des del punt de vista faunístic cal destacar les rates penades de peu gran i de ferradura mitjana a la cova de la Punta de Benimaquia, la gavina corsa i rapinyaires com l'àguila de panxa blanca, el falcó pelegrí i el brúfol o duc.  
En l'àmbit del pla es destaquen les següents zones d'interés ambiental:  
- Tres coves incloses en el Catàleg de coves de la Comunitat Valenciana.  
- Microreserves vegetals: Illot de la Mona, cap de Sant Antoni, les rotes A, B i C, el barranc de l'Emboixar i la cova de l'Aigua.  
L'àmbit de la revisió del pla inclou la zona d'especial conservació (ZEC) del Montgó-Cap de Sant Antoni i el lloc d'importància comunitària (LIC) Montgó.  
L'àmbit està afectat per riscos de corriments en diferents graus, així com de despreniment.  
Hi ha nombrosos jaciments arqueològics en la zona d'acord amb la informació del visor de l'Institut Cartogràfic de la Comunitat Valenciana i del web de la Direcció General de Patrimoni Cultural.  
Hi ha també nombroses carreteres que afecten l'àmbit de la revisió del pla, les quals discorren en l'entorn del relleu muntanyenc del Montgó per les zones planes.  
- N-332: Titularitat estatal.  
- CV-735: Titular: Diputació d'Alacant.  
- CV-738: Titular: Diputació d'Alacant.  
- CV-734: Titular: Conselleria d'Obres Públiques.  
- CV-724: Titular: Conselleria d'Obres Públiques.  
- CV-725: Titular: Conselleria d'Obres Públiques.  
Pràcticament tots els terrenys dels relleus muntanyencs són terreny forestal d'acord amb la cartografia PATFOR.  
Anàlisi de la proposta:  
S'analitza ara la proposta de revisió del pla.  
Respecte a les característiques de la revisió del pla, es manté gran part de les tipologies de les actuacions del pla vigent: se'n modifiquen algunes característiques, es descarten altres actuacions i se n'hi introdueixen algunes de noves, tal com s'ha indicat anteriorment.  
Els incendis forestals, en cas d'ocurrència, generaran efectes negatius en l'espai natural protegit, raó per la qual l'objecte de l'avaluació ambiental del pla és garantir que el conjunt de les determinacions tenen efectes positius o, en cas d'incertesa dels efectes que es puguen generar en el desenvolupament del pla, establir els criteris i condicions per a eliminar els efectes negatius o almenys minimitzar-los.  
El desenvolupament d'un pla de prevenció d'incendis està previst en el Pla rector d'ús i gestió i en el Pla d'ordenació dels recursos naturals del Parc Natural del Montgó.  
La revisió del pla vigent (2006) selecciona l'alternativa 1, que substitueix les actuacions del pla d'infraestructures previstes en el PPIF (es pressuposa que han sigut dissenyades específicament tenint en compte les característiques especials del parc natural) per les actuacions d'infraestructures previstes en el Pla de demarcació d'Altea.  
La materialització de les actuacions previstes en el pla per a complir els objectius requereix que aquestes es concreten i es desenvolupen en els projectes corresponents.  
El pla constitueix un marc de projectes que previsiblement no estaran subjectes a l'avaluació d'impacte ambiental d'acord amb la legislació sectorial vigent en matèria d'avaluació ambiental a la Comunitat Valenciana. No obstant això, algun d'aquests podrien estar sotmesos a una avaluació d'impacte ambiental o estimació d'impacte ambiental d'acord amb la legislació sectorial vigent en matèria d'avaluació ambiental a la Comunitat Valenciana o al règim especial d'avaluació establit en la normativa del PORN i PRUG del Parc Natural del Montgó (hidrant nou o recuperació de terrenys agrícoles).  
  
En conseqüència, i sense perjudici del nivell jeràrquic del pla respecte dels projectes, les actuacions contingudes en el pla han de ser assumides com a propostes amb caràcter no vinculant, ja que, pel mateix abast del pla, la determinació de la viabilitat ambiental queda posposada a la valoració a escala de projecte. En particular ens referim a les d'infraestructures que requereixen qualsevol procés d'avaluació d'impacte ambiental reglat en la normativa sectorial vigent o aquelles que, d'acord amb la normativa del parc, requereixen un informe favorable de l'òrgan gestor de l'espai natural protegit.  
D'altra banda, si bé la regulació normativa d'aquest espai natural (tant pel que fa al PRU com al PORN) i la legislació sectorial d'avaluació d'impacte ambiental estableixen o constitueixen mesures preventives respecte a les actuacions que es plantegen, es considera necessari que el pla continga criteris i mesures preventives per a minimitzar la incertesa i evitar les possibles afeccions negatives significatives.  
  
Aquestes mesures preventives es tindran en compte especialment en les actuacions següents:  
- Creació de noves àrees de tallafocs i faixes perimetrals en vials.  
- Recuperació d'antics camps de cultiu que tinguen caràcter forestal d'acord amb la cartografia PATFOR, si fora possible segons normativa de l'espai natural protegit.  
Entre les mesures preventives per a adoptar s'inclouran almenys:  
- Estudi previ de flora i vegetació que interessa no afectar.  
- Modificació de la ubicació de l'actuació o traçat d'aquesta, o no execució.  
- Modificació de les característiques de l'actuació: dimensions, tècniques que es pretenen utilitzar, etc.  
- Limitacions en el període d'execució de les obres.  
- Abalisament de terrenys per a evitar afeccions.  
- Actuacions d'una altra classe.  
Sense perjudici dels condicionants establits en la resolució dels procediments d'avaluació que es requerisquen i del compliment del que s'estableix en el PRUG i en el PORN, aquestes mesures es definiran prèviament a l'execució de les actuacions en col·laboració i amb el vistiplau dels serveis tècnics del parc natural, i l'execució es durà a terme amb la supervisió d'aquests serveis.  
Quant a la proposta d'actuació d'adaptació de la normativa del parc a les necessitats d'infraestructures del pla de prevenció d'incendis forestals, que pretén modificar aspectes concrets de les exigències perquè les infraestructures puguen fer-se de manera més eficaç, la documentació presentada no concreta el contingut d'aquestes modificacions i no és possible, a priori, determinar si aquesta actuació pot ocasionar afeccions negatives.  
En conseqüència, aquest IAE no inclou l'avaluació de modificacions de la normativa del parc, i l'actuació prevista per a adaptar-la es considera una recomanació que no tindrà efectes significatius sempre que aquesta mantinga o millore el nivell de protecció i conservació que requereix cada zona (hàbitats, espècies, etc.). Les modificacions que es puguen plantejar de la normativa del parc hauran de requerir un procés propi d'avaluació ambiental estratègica.  
En relació amb les característiques dels efectes i de l'àrea probablement afectada:  
L'àmbit del pla és d'un gran valor ambiental com s'ha exposat anteriorment, però les actuacions proposades tenen com a finalitat previndre els incendis forestals, és a dir, conservar els valors naturals de l'àmbit. Les actuacions proposades poden causar en algun cas efectes negatius sobre els valors de l'espai a escala de projecte, si bé es poden adoptar mesures per a previndre'ls, evitar-los o reduir-los, com abans s'ha indicat.  
D'acord amb el DIE, la zona és tant LIC com ZEPA, i com que l'àmbit del PPIF és una àrea de distribució de diversos hàbitats d'interés comunitari, tres dels quals són considerats com d'interés prioritari de conservació, en la fase de redacció dels projectes de les infraestructures haurà d'estudiar-se amb més detall la possible d'afecció puntual a algun, així com la presència concreta d'espècies de flora o fauna protegides, i especificar les mesures necessàries que es prendran per a assegurar la no afecció negativa a aquestes espècies i hàbitats.  
D'acord amb el DIE, entre les actuacions que inclou la revisió del pla, únicament les actuacions següents relatives a l'execució i el manteniment d'infraestructures de prevenció d'incendis forestals incideixen de manera directa en el territori: 2.1 i 2.2 (execució i manteniment de les àrees de tallafocs) 2.3 (actuacions silvícoles de millora de formacions forestals), 3.1 (adequació i manteniment de pistes forestals), 4.1 i 4.2 (instal·lació d'un hidrant i manteniment de punts d'aigua), 5.1 (recuperació i/o manteniment de cultius) i 6.1 (adequació d'àrees d'ús públic) del Pla d'infraestructures.  
En aquest pla, respecte a les infraestructures no es proposa cap depòsit ni vial nou, i no obstant això, en el DIE es proposa, per a evitar un efecte negatiu sobre els hàbitats i espècies de flora o fauna d'interés presents en la zona, en la fase de projecte de les actuacions, que es descriguen detalladament les mesures que siguen necessàries quant a l'execució de les actuacions amb la finalitat de minimitzar aquests efectes. Com, per exemple, l'execució de les actuacions fora de l'època de cria de l'avifauna present, en cas de resultar necessari en la zona concreta on es vulguen fer els treballs.  
Tenint en compte el que s'ha indicat abans referent a les mesures preventives i la proposta del DIE, es considera que les mesures preventives hauran d'aplicar-se als projectes d'infraestructures en general i dins de les propostes del Pla de prevenció de causes a les actuacions 3.2 (foment del control de la vegetació en vies de comunicació).  
En relació amb l'afecció al paisatge, és necessari considerar que les actuacions de les àrees de tallafocs tenen la finalitat principal de conservar els valors de l'espai natural protegit, entre els quals hi ha el paisatge. Quant a projectes, la legislació sectorial no considera que hagen de sotmetre's a una avaluació d'impacte ambiental per la finalitat d'aquests. No obstant això, tot i ocasionar modificacions en el paisatge, l'efecte positiu en la conservació de l'espai determina que l'afecció a escala de pla es considere positiva. En aquest cas, a més, s'ha produït una reducció molt important respecte a les àrees de tallafocs que afecten l'àmbit del parc. En qualsevol cas, tant respecte a aquest factor com a la resta (fauna, vegetació, etc.) poden adoptar-se mesures preventives o correctores.  
L'àmbit del pla és ampli i inclou elements d'interés cultural, i s'estima que el pla ha d'incorporar mesures preventives, de manera que en el cas que algun dels projectes de desenvolupament de les actuacions previstes puga afectar algun dels béns inventariats, el projecte hauria de disposar d'un informe vinculant de la conselleria competent en matèria de patrimoni cultural.  
Tenint en compte l'anàlisi realitzada, la revisió prevista, encara que es desenvolupa en un espai d'alt valor ambiental i comporta actuacions que poden ocasionar a escala de projecte efectes negatius significatius, és possible adoptar mesures per a previndre-les. Es tracta d'una revisió en la qual les modificacions proposades no varien significativament el pla actual quant a tipologies d'actuacions i, el que és més fonamental, són menors en relació amb els possibles efectes negatius significatius a escala de pla, sempre que s'adopten les mesures indicades abans. A escala de pla es considera que tindrà un efecte positiu sobre l'espai natural protegit en relació amb la prevenció i l'extinció dels incendis forestals i, en conseqüència, respecte a la conservació dels valors del parc (fauna, vegetació, paisatge, etc.).  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic, mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
D'acord amb el que s'ha exposat, es resol emetre un informe ambiental i territorial estratègic favorable segons estableix l'article 51.2.b de la LOTUP, en relació amb la revisió del Pla de prevenció d'incendis forestals del Parc Natural del Montgó en diferents municipis de la província d'Alacant promoguda per la Direcció General de Prevenció d'Incendis Forestals, d'acord amb els criteris de l'annex VIII d'aquesta llei, i tenint en compte les consultes realitzades i l'anàlisi efectuada. Es pot concloure que el procediment d'avaluació simplificada és suficient per a determinar que la revisió del pla referida no presentarà efectes significatius negatius sobre el medi ambient, i per tant correspon continuar tramitant-la conformement a la normativa sectorial, sempre que s'ajuste als condicionants següents:  
1. Prèviament a l'aprovació definitiva de la revisió del pla s'hauran d'introduir en els apartats corresponents els condicionants següents:  
  
1.1. Les actuacions contingudes en el pla, en particular les d'infraestructura que requereixen qualsevol procés d'avaluació d'impacte ambiental reglat en la normativa sectorial vigent o aquelles que, d'acord amb la normativa del parc, requereixen un informe favorable de l'òrgan gestor de l'espai natural protegit, han de ser assumides com a propostes amb caràcter no vinculant, ja que, per causa de l'abast del pla, la determinació de la viabilitat ambiental queda posposada a la valoració a escala del projecte.  
1.2. Prèviament a l'autorització o aprovació dels projectes per al desenvolupament de les actuacions previstes en el Pla d'infraestructures i en el Pla de prevenció de causes, sense perjudici de l'avaluació d'impacte ambiental o estimació d'impacte ambiental en el cas que la legislació així ho establisca i del compliment del que s'estableix en el PRUG i el PORN, s'haurà d'analitzar la possible afecció sobre vegetació, fauna i paisatge per a determinar les mesures preventives que calga adoptar per al cas.  
Les mesures preventives que cal adoptar poden consistir en les següents:  
- Modificació de la ubicació de l'actuació o traçat d'aquesta, o no execució.  
- Modificació de les característiques de l'actuació: dimensions, tècniques que es pretenen utilitzar, etc.  
- Limitacions en el període d'execució de les obres.  
- Abalisament de terrenys per a evitar afeccions.  
- Estudi previ de flora i vegetació que interessa no afectar.  
- Actuacions d'una altra classe.  
Aquestes mesures s'hauran de definir prèviament a l'execució de les actuacions en col·laboració i amb el vistiplau dels serveis tècnics del parc natural, i l'execució d'aquestes es durà a terme amb la supervisió d'aquests serveis.  
Aquestes mesures preventives hauran de ser adoptades amb molta cura pels següents projectes d'infraestructures i de prevenció de causes:  
- Creació de noves àrees de tallafocs i faixes perimetrals en vials.  
- Recuperació d'antics camps de cultiu que tinguen caràcter forestal d'acord amb la cartografia PATFOR, si fora possible segons normativa de l'espai natural protegit.  
1.3. Els projectes de desenvolupament de les actuacions previstes en el pla que constituïsquen casos d'avaluació d'impacte ambiental, d'acord amb la legislació vigent a la Comunitat Valenciana (estatal o autonòmica) o en el règim especial d'avaluació previst en els instruments de planificació i gestió del Parc Natural del Montgó, hauran de tramitar el procediment d'avaluació d'impacte ambiental que corresponga incardinat en el procediment d'aprovació o autorització.  
  
1.4. En les fitxes de l'annex 2, Programa d'actuació del Pla d'infraestructures, s'haurà d'incloure com a condicionant que el desenvolupament dels projectes que puguen afectar la infraestructura verda i el paisatge hauran d'elaborar un estudi d'integració paisatgista d'acord amb el contingut establit en la legislació sectorial vigent.  
En cas que el projecte de desenvolupament de l'actuació estiga sotmés a qualsevol dels procediments d'avaluació d'impacte, l'estudi patrimonial formarà part de la documentació ambiental exigida en la legislació sectorial vigent.  
1.5. Amb l'objectiu d'evitar l'afecció a elements d'interés cultural, el pla haurà d'establir, com a mesura preventiva, que qualsevol projecte de desenvolupament de les actuacions previstes en el pla que puga afectar algun dels béns inventariats haurà de disposar d'un estudi d'afecció al patrimoni i l'informe pertinent vinculant de la conselleria competent en matèria de patrimoni cultural.  
En cas que el projecte de desenvolupament de l'actuació estiga sotmés a qualsevol dels procediments d'avaluació d'impacte, l'estudi patrimonial formarà part de la documentació ambiental exigida en la legislació sectorial vigent.  
1.6. L'adaptació de la normativa del parc a les necessitats d'infraestructures del Pla de prevenció d'incendis forestals prevista com a actuació 7.1 del Pla de prevenció de causes es considera una recomanació.  
  
Les modificacions que es puguen plantejar de la normativa del parc hauran de requerir un procés propi d'avaluació ambiental estratègica.  
1.7. S'hauran d'esmenar els errors indicats en l'informe de la Subdirecció General d'Emergències de l'Agència de Seguretat i Resposta a les Emergències de 05.04.2019.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la publicació de l'informe. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del decret.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte de l'avaluació ambiental estratègica (plans i programes).  
En vista del que s'ha exposat, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la revisió del Pla de prevenció d'incendis forestals del Parc Natural del Montgó en diferents municipis de la província d'Alacant, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
  
Notificar les persones interessades que contra aquesta resolució, com que no és un acte definitiu en via administrativa, no es pot interposar cap recurs, la qual cosa no és un inconvenient perquè puguen utilitzar-se els mitjans de defensa que, en el seu dret, es consideren pertinents.  
Informació que notifique perquè se'n tinga coneixement i als efectes oportuns.  
Informació que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 11 de novembre de 2019.- El secretari de la Comissió d'Avaluació Ambiental: José del Valle Arocas.»  
  
València, 20 d'agost de 2020.- El director general de Medi Natural i d'Avaluació Ambiental: Benjamín Pérez Rocher.